
PËR PËRCAKTIMIN E NUMRIT TË PUNONJËSVE TË SEKSIONEVE TË ADMINISTRIMIT DHE TË MBROJTJES SË TOKËS, NË KËSHILLAT E QARQEVE DHE TË  ZYRAVE TË MENAXHIMIT DHE TË MBROJTJES SË TOKËS, NË KOMUNA DHE/OSE BASHKI

Në mbështetje të nenit 100 të Kushtetutës dhe të nenit 4 të ligjit nr. 8752, datë 26.3.2001 “Për krijimin dhe funksionimin e strukturave për administrimin dhe mbrojtjen e tokës”, me propozimin e Ministrit të Bujqësisë dhe të Ushqimit dhe të Ministrit të Pushtetit Vendor dhe të Decentralizimit, Këshilli i Ministrave

V E N D O S I:

1. Seksionet e administrimit dhe të mbrojtjes së tokës, pranë këshillave të qarqeve, të kenë në përbërje të tyre numrin e punonjësve, të përcaktuar në tabelën që i bashkëlidhet këtij vendimi.
2. Zyrat e menaxhimit dhe mbrojtjes së tokës, pranë komunave dhe/ose bashkive, të kenë në përbërje një numër punonjësish, të përcaktuar me vendim të këshillit të komunës dhe/ose bashkisë, në varësi të sipërfaqes së tokës dhe të kushteve të territorit.
3. Në konkurrimin dhe emërimin e përgjegjësit dhe të punonjësve të seksioneve të administrimit dhe të mbrojtjes së tokës pranohen dhe caktohen në detyrë vetëm specialistë me profesion agronom, gjeodet, gjeograf dhe ekonomist.
4. Plotësimi i numrit të punonjësve të seksioneve të administrimit dhe të mbrojtjes së tokës të bëhet brenda organikës vjetore të numrit të punonjësve të këshillave të qarqeve.
5. Punonjësit e strukturave të administrimit dhe të mbrojtjes së tokës të paguhen sipas vendimit nr. 726, datë 21.12.2000 të Këshillit të Ministrave “Për pagat e punonjësve të institucioneve buxhetore”.
6. Fondi i pagës së punonjësve të seksioneve të administrimit dhe të mbrojtjes së tokës të përfshihet në buxhetin vjetor të këshillave të qarqeve, në fondin e kushtëzuar.
7. Fondi i pagës së punonjësve të zyrave të menaxhimit dhe mbrojtjes së tokës, pranë komunave dhe/ose bashkive, të përfshihet brenda buzhetit vjetor të tyre, nga granti.
8. Efektet financiare të këtij vendimi fillojnë nga data 1.1.2003.
9. Ngarkohen Ministria e Bujqësisë dhe e Ushqimit dhe Ministria e Pushtetit Vendor dhe e Decentralizimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
     Fatos Nano


Numri i punonjësve të  seksioneve administrimit dhe mbrojtjes së tokës


	N/P
	Emërtimi i Qarkut
	Numri i punonjësve
	Nëndarja administrative
	Numri i punonjësve

	1
	BERAT
	8
	Berat
Kuçovë
Skrapar
	4
2
2

	2
	FIER
	12
	Fier
Lushnjë
Mallakastër
	5
4
3

	3
	GJIROKASTËR
	8
	Gjirokastër
Përmet
Tepelenë
	4
2
2

	4
	DIBËR
	7
	Peshkopi
Bulqizë
Mat
	3
2
2

	5
	KUKËS
	7
	Kukës
Has
Tropojë
	3
2
2

	6
	LEZHË
	7
	Lezhë
Kurbin
Mirditë
	3
2
2

	7
	SHKODËR
	8
	Shkodër
M.Madhe
Pukë
	4
2
2

	8
	VLORË
	10
	Vlorë
Delvinë
Sarandë
	5
2
3

	9
	DURRËS
	7
	Durrës
Krujë
	4
3

	10
	TIRANË
	7
	Tiranë
Kavajë
	4
3

	11
	KORÇË
	11
	Korçë
Devoll
Kolonjë
Pogradec
	4
2
2
3

	12
	ELBASAN
	10
	Elbasan
Peqin
Gramsh
Librazhd
	4
2
2
2

	
	Totali
	102
	
	102



